ວາດສະໜາ ສິນທະວົງ ຖືກເລືອກ ໃຫ້ແລ່ນຖືທວນໄຟ Olympic
​ວາດ​ສະໜາ ​ໄດ້ຖືກຄັດເລືອກໃຫ້ ແລ່ນຖືທວນໄຟໂອລິມປິກ ຕາງໜ້າ ອົງການ​ອາຫານ​ໂລກ ຫລື World Food Program ບ່ອນທີ່ນາງເຮັດວຽກມາ​ໄດ້ 7 ປີ.
ການແຂ່ງຂັນກິລາໂອລິມປິກ ທີ່ກຸງລອນດອນ ຈະເລີ່ມຂຶ້ນໃນວັນສຸກມື້ ອື່ນນີ້ ພ້ອມກັບ ການໃຕ້ອ່າງໄຟໂອລິມປິກ ຈາກທວນໄຟທີ່ນໍາມາຈາກປະເທດ ກຣີສ ແຫລ່ງກໍາເນີດ ຂອງກິລາດັ່ງກ່າວ ກ່ອນຈະມາຮອດສະໜາມກິລາບ່ອນຈັດພິທີເປີດງານນັ້ນ ທວນໄຟ ໂອລິມປິກ ແມ່ນຈະໄດ້ໃຊ້ເວລາເດີນທາງ 12,800 ຫຼັກກິໂລແມັດ ອ້ອມເກາະອັງກິດ ແລະເກາະອາຍແລນດ໌ ໂດຍມີຫລາຍຮ້ອຍຄົນ ປ່ຽນຜຽນກັນ ຖືທວນໄຟ ແລ່ນໄປຕາມ ເສ້ນທາງຕ່າງໆ ຮວມຢູ່ໃນຜູ້ທີ່ໂຊກດີ ຖືກຄັດເລືອກໃຫ້ໄດ້ຮັບກຽດດັ່ງກ່າວນັ້ນ ມີຍິງ ສາວຄົນນຶ່ງຈາກ ສປປ ລາວ ຊຶ່ງໄດ້ແກ່ ຍານາງ ວາດສະໜາ ສີນທະວົງ ເຈົ້າໜ້າ ທີ່ ໂຄງການອາຫານໂລກ ຫລື World Food Program ທີ່ໄດ້ໃຫ້ສໍາພາດກັບ ວີໂອເອ ກ່ຽວກັບການເປັນຜູ້ຕາງໜ້າອົງການ WFP ປະກອບສ່ວນໃນການແລ່ນຖື ທວນໄຟ ໂອລິມປິກ ຄັ້ງນີ້ ຊຶ່ງ ກິ່ງສະຫວັນ ຈະນໍາບົດສໍາພາດມາສະເໜີທ່ານ ໃນອັນ ດັບຕໍ່ໄປ ກິລາ Olympic ເກີດຂື້ນ ເມື່ອສອງພັນກວ່າປີກ່ອນ ທີ່ເມືອງ Olympia ປະເທດ Greece ແລະ ໄດ້ຖືກຈັດຕັ້ງຂື້ນມາເປັນ ການແຂ່ງຂັນກິລາລະດັບໂລກ ໃນປີ 1894 ໂດຍມີອົງການ ຈັດຕັ້ງ ທີ່ເອີ້ນວ່າ the International Olympic Committee ຄະນະກໍາມະການກິລາ ໂອລິມປິກສາກົນ ຫລື IOC ການແຂ່ງ ຂັນກິລາ Olympic ມີຢູ່ທຸກໆ 4 ປີ ທັງກິລາລະ ດູຮ້ອນ ແລະລະດູໜາວ ແຕ່ລະເທື່ອ ແມ່ນຈະມີປະມານ 200 ກວ່າປະເທດ ພາກັນສົ່ງນັກ ກິລາເຂົ້າແຂ່ງຂັນ ຫລາຍເດືອນ ກ່ອນເປີດການແຂ່ງຂັນກິລາ Olympic ນັ້ນ ຈະມີພິທີຂໍໄຟ Olympic ຈາກພະເຈົ້າ Hera ໂດຍມີການໃຕ້ໄຟຈາກແສງຕາເວັນໄສ່ທວນໄຟ ທີ່ວິຫານ Hera ຊຶ່ງເປັນໂບຮານນະສະຖານອັນສັກສິດ ຢູ່ປະເທດກຣິສ ຫລັງຈາກນັ້ນ ທວນໄຟກໍຈະ ຖືກພາເດີນທາງໄປຍັງປະເທດທີ່ຈັດການແຂ່ງຂັນ ແລ້ວນໍາໄປຈູດໄວ້ທີ່ອ່າງໄຟໂອລິມປິກ ຈົນກວ່າການແຂ່ງຂັນຈະສີ້ນ ສຸດລົງ ເພາະສະນັ້ນ ນັບຕັ້ງແຕ່ແຕ່ປີ 1894 ເປັນຕົ້ນມາ ບໍ່ວ່າຈະມີການແຂ່ງຂັນກິລາ Olympic ຢູ່ໃນປະເທດໃດໃນໂລກກໍຕາມ ທວນໄຟ Olympic ຈະຕ້ອງໄດ້ຖືກນໍາມາຈາກ ວັດ Hera ເພື່ອເອົາໄປໃຕ້ໄວ້ເປັນສັກຂີພິຍານ ເພື່ອຄວາມ ສັນຕິ ແລະມິດຕະພາບ ກ່ອນເປີດການແຂ່ງ ຂັນກິລາຫລາຍເດືອນ ທວນໄຟ Olympic ຈະໄດ້ຖືກຈັບແລ່ນປ່ຽນຜຽນກັນ ຂ້າມທະວິບ ຂ້າມມະຫາສະມຸດ ຜ່ານພູຜາ ແລະໝູ່ບ້ານຕ່າງໆ ມີຜູ້ໄດ້ຮັບກຽດຫລາຍໆພັນຄົນ ທີ່ຖືກ ຂັດເລືອກ ຊຶ່ງລ້ວນແລ້ວແຕ່ເປັນບຸກຄົນທີ່ໄດ້ມີບົດບາດສໍາຄັນ ແລະໄດ້ສ້າງຄຸນງາມຄວາມດີ ໃຫ້ແກ່ປະຊາຄົມ ເຊັນວ່າ ໃນດ້ານມະນຸດສະທໍາ ສັນຕິພາບ ອາສາສະມັກ ຫລືເປັນແບບຢ່າງ ທີດີ ເຂົາເຈົ້າຈະພາກັນລໍຖ້າ ປ່ຽນຜຽນກັນຖືທວນໄຟແລ່ນ ເພື່ອນໍາແລ່ນເຂົ້າມາສູ່ເດີ່ນແຂ່ງ ຂັນກິລາ ການແຂ່ງຂັນກິລາ Olympic ຂອງລະດູຮ້ອນປີ 2012 ທີ່ກຸງລອນດອນ ຈະເລີ້ມ ຂື້ນໃນວັນສຸກ ທີ່ 27 ເດືອນ ກໍລະກົດ ມື້ອຶ່ນນີ້ ຢູ່ໃນຈໍານວນບັນດາຜູ້ທີ່ໄດ້ຮັບກຽດອັນສູງ ໃນພິທີແລ່ນທວນໄຟນີ້ ມີສຸພາບສະຕີລາວຄົນ ນຶ່ງ ຊື່ວ່າ ວາດສະໜາ ສີນທະວົງ ເກີດທີ່ເມືອງທ່າແຂກ ແຂວງຄໍາມ່ວນ ວາດສະໜາ ໄດ້ ເຮັດວຽກກັບ ອົງການອາຫານໂລກ ຫລື World Food Program ຫລື ມາໄດ້ 7 ປີ ແລະ ເວລານີ້ມີຕໍາແໜ່ງເປັນຜູ້ຊ່ວຍໂຄງການຂັ້ນອະວຸໂສ ໂຄງການ WFP ໄດ້ເລີ້ມເຂົ້າມາປະຕິ ບັດງານຢູ່ໃນລາວໃນປີ 1976 ມາຈົນເຖິງເທົ້າປັດຈຸບັນ ວຽກງານຊ່ວຍເຫລືອທີ່ສໍາຄັນອັນ ນຶ່ງຂອງອົງການນີ້ ຢູ່ໃນລາວ ກໍຄືໃຫ້ການບໍລິການດ້ານອາຫານເຊົ້າ ແກ່ບັນດາເດັກນ້ອຍ ນັກຮຽນ ຂັ້ນປະຖົມ ທ່ານນາງ ວາດສະໜາ ເປັນສັດຕີລາວ ທີ່ດຸໝັ່ນ ເອົາໃຈໃສ່ ຂະຫຍັນຂັນແຂງ ແລະມີຄວາມ ຮັບຜິດຊອບສູງຕໍ່ໜ້າທີ່ການ ດ້ວຍເຫດນີ້ເອງ ວາດສະໜາ ຈຶ່ງໄດ້ຖືກຄັດເລືອກໃຫ້ເປັນຜູ້ ຕາງໜ້າໂຄງການອາຫານໂລກ ຖືທວນໄຟແລ່ນທີ່ ປະເທດອັງກິດ ໃນວັນ 1 ກໍລະກົດ ຜ່ານ ມານີ້ ຊຶ່ງວາດສະໜາ ໄດ້ໃຫ້ສໍາພາດແກ່ ວີໂອເອ ວ່າ: ໂຄງການອາຫານໂລກ ຫລື World Food Program ເປັນໜ່ວຍງານນຶ່ງຂອງອົງການສະ ຫະປະຊາຊາດ ທີ່ຕັ້ງຂື້ນມາຢ່າງເປັນທາງການ ໃນປີ 1962 ຈຸດປະສົງກໍຄືແນ່ໃສ່ການຊ່ວຍ ເຫລືອດ້ານອາຫານ ເພື່ອປ້ອງກັນຄວາມອຶດຢາກ ແຕ່ລະປີ ໂຄງການດັ່ງກ່າວນີ້ໄດ້ໃຫ້ການ ຊ່ວຍເຫລືອແກ່ປະຊາກອນໂລກ ປະມານ 90 ລ້ານຄົນ ຢູ່ໃນຈໍານວນດັ່ງກ່າວ ປະມານ 58 ລ້ານຄົນແມ່ນເດັກນ້ອຍ ແລະມີຫ້ອງການຕັ້ງຢູ່ 80 ປະເທດ ໃນທົ່ວໂລກ ອົງການ WFP ມີໜ້າທີ່ຊ່ວຍຜູ້ທີ່ບໍ່ມີຄວາມສາມາດ ຜະລິດອາຫານ ຫລືຊ່ວຍຕົນເອງ ແລະຄອບຄົວໄດ້ ປັດຈຸບັນນີ້ ວາດສະໜາ ສີນທະວົງ ໄດ້ກັບຄືນໄປປະຕິບັດງານຢູ່ທີ່ນະຄອນ ຫລວງວຽງ ຈັນແລ້ວ ຫລັງຈາກທີ່ໄດ້ໄຊ້ເວລານຶ່ງອາທິດ ຢູ່ທີ່ກຸງລອນດອນ ໃນຕົ້ນເດືອນກໍລະກົດນີ້